รับมือกับแฟนคลับ รับมือกับหลุมพรางของชื่อเสียง แยกชีวิตส่วนตัวออกมา
ถ้าคุณดังมานานแล้วหรือเป็นที่รู้จักตั้งแต่อายุน้อยๆ คุณก็อาจจะไม่ค่อยเข้าใจว่าคนอื่นคิดอย่างไรกับการเป็นคนดัง พยายามนึกให้ออกว่าก่อนที่คุณจะดังคุณเคยคิดอย่างไรกับคนดังและวิถีชีวิตของพวกเขา การรู้ว่าตัวเองเคยคิดอย่างไรจะช่วยให้คุณเข้าใจว่าคนอื่นปฏิบัติต่อคุณอย่างไร เพื่อที่คุณจะได้ตอบสนองต่อการปฏิบัตินั้นได้อย่างสง่างามมากยิ่งขึ้น เช่น มีการรายงานว่าเด็กกลุ่มก่อนวัยรุ่นมองว่า สำหรับอนาคตแล้วชื่อเสียงเป็นสิ่งที่มีคุณค่าเหนือด้านอื่นๆ  ซึ่งหมายความว่าคุณมีบทบาทที่คนกลุ่มนี้ปรารถนา และมีโอกาสที่จะได้เล่าความเป็นจริงจากประสบการณ์ของคุณให้กับคนหนุ่มสาวที่สนใจเป็นอย่างมาก คุณอาจจะพลาดท่าทำให้ภาพลักษณ์ของคุณต้องแปดเปื้อนด้วยการทำพลาด ใช้คำพูดที่รุนแรง หรือแสดงการกระทำที่ไม่ได้คิดให้ถี่ถ้วนเพียงครั้งเดียวได้ง่ายๆ เพราะฉะนั้นใช้เวลาสัก 1 หรือ 2 นาทีแสดงท่าทีที่เป็นมิตรกับแฟนคลับ (หรือกลุ่มแฟนคลับ) แฟนคลับส่วนใหญ่จะเคารพเวลาส่วนตัวของคุณถ้าคุณเปิดโอกาสให้พวกเขาสักเล็กน้อยในที่สาธารณะ เนื่องจากความคิดเห็นที่มีต่อคุณอาจจะมีทั้งดีและไม่ดี แฟนคลับหลายคนก็อาจจะประหลาดใจที่รู้ว่า จริงๆ แล้วคนดังก็น่ารักอยู่นะ  เวลาที่คุยกับแฟนคลับแต่ละคน อย่าคิดเรื่องรักษาภาพลักษณ์หรือแสดงความมีชื่อเสียงของตัวเอง พยายามคุยกับพวกเขาอย่างเข้าอกเข้าใจและแบ่งปันความตื่นเต้นของช่วงเวลานั้นด้วยกัน เช่น ถ้าคุณเจอแฟนคลับที่อายุน้อยกว่าคุณ ถ้าคุณทำตัวเท่ๆ และเหินห่างก็คงดูไม่ดีเท่าไหร่ เมื่อตอบกลับแฟนคลับในช่องความคิดเห็นและในโซเชียลมีเดีย พยายามตอบคำถามให้สั้นและร่าเริง ถ้ามีคนทำหน้าที่นี้แทนคุณ คุณต้องทำความเข้าใจกับพวกเขาเพื่อให้แน่ใจว่า พวกเขาจะตอบแฟนคลับด้วยน้ำเสียงที่สนุกสนานไร้กังวล การเป็นคนดังคือการตระหนักว่า คุณมีส่วนในการสร้างอิทธิพลให้กับคนอื่นๆ เป็นอย่างมาก สิ่งนี้เป็นสำนึกในสิ่งที่คุณต้องแบกรับ และไม่ควรถูกนำมาใช้เป็นข้ออ้างในการเพิ่มอัตตาให้แก่ตนเอง เช่นเดียวกับฮีโร่ในหนังสือการ์ตูน ความรับผิดชอบหมายถึงการเคารพต่อโลกที่คุณใช้อิทธิพลเป็นอาวุธ พยายามอย่าเอาแต่แสดงความตั้งใจส่วนตน พยายามคิดถึงคนอื่นและสิ่งที่คุณสามารถสร้างประโยชน์ให้กับคนอื่นๆ ได้ด้วย ใช้ชื่อเสียงของคุณสร้างแรงบันดาลใจให้แฟนคลับสนับสนุนในสิ่งที่พวกเขาให้ความสำคัญ คุณสามารถกระตุ้นให้แฟนคลับทำสิ่งต่างๆ ได้สำเร็จและเน้นความสำคัญของการทำงานเพื่อสิ่งที่ดีกว่าได้เพราะมีสายตาหลายคู่คอยจับจ้องคุณอยู่ ใช้ประโยชน์จากอำนาจของชื่อเสียงเพื่อดึงความสนใจมาสู่ประเด็นที่คุณให้ความสนใจเป็นอย่างมาก  เช่น คู่รักคนดังที่ให้สิทธิ์ในภาพถ่ายของลูกๆ ที่เพิ่งคลอดแลกกับเงินที่เอาไปบริจาคเพื่อการกุศล แค่กระจายข่าวเรื่องงานการกุศลระหว่างที่คุณพูดคุยกับสื่อก็สามารถสร้างความแตกต่างได้มากมาย นอกจากนี้คุณยังพูดถึงประเด็นสำคัญๆ ที่บอกเล่าด้านต่างๆ ในชีวิตได้อีกด้วย ถ้ามีใครถามคุณว่า "คุณเรียนหนังสือและรักษาภาพลักษณ์ใน YouTube ไปพร้อมๆ กันได้อย่างไร" หรือคำถามอื่นๆ ในแบบเดียวกัน คุณก็จะได้โอกาสแบ่งปันคำแนะนำของคุณเกี่ยวกับการรับมือกับความดังที่อาจจะเป็นประโยชน์กับคนที่อยู่ในสถานการณ์เดียวกันกับคุณด้วย นักฉกฉวยโอกาสคือคนที่มองหาลู่ทางสร้างความสัมพันธ์หรือหุ้นส่วนการทำงานกับคุณเพื่อที่จะเข้าถึงชื่อเสียงของคุณผ่านการสร้างความสัมพันธ์หรือเพื่อเข้าถึงแหล่งเงินทุนของคุณ ถ้ามีคนที่คุณไม่รู้จักมาขอมีส่วนร่วมในชื่อเสียงของคุณ โดยที่เขาเองก็ไม่ได้มีทีท่าสนใจเนื้องานเท่าไหร่ ให้ระมัดระวังไว้ให้ดี การควบคุมและรับผิดชอบเรื่องการเงินของตัวเองจะช่วยให้คุณเข้าใจดีว่า ข้อตกลงประเภทไหนที่คุณสามารถจ่ายเพื่อเข้าร่วมได้และประเภทไหนที่คุณจ่ายไม่ไหว นอกจากนี้การตระหนักถึงสถานการณ์ทางการเงินของตัวเองยังทำให้คุณตัดสินใจเรื่องงานได้ง่ายขึ้นว่า งานไหนที่คุณอยากทำและงานไหนที่คุณไม่ทำก็ได้ เนื่องจากการเป็นคนดังนั้นเป็นสิ่งที่หลายคนหมายปอง จึงเป็นเรื่องยากที่จะได้หยุดคิดและทบทวนว่าจริงๆ แล้วชื่อเสียงส่งผลกระทบกับคุณอย่างไร คุณไม่ควรรู้สึกผิดที่ตัวเองอยากจะรับมือกับความยากลำบากและผลกระทบที่มาพร้อมกับชื่อเสียง เพราะแม้ว่าชื่อเสียงจะเป็นสิทธิพิเศษ แต่ก็ยังมีหลุมพรางที่คุณควรตระหนักด้วยเช่นกัน หาเวลาสักครู่เพื่อเขียนบันทึกว่า ความนิยมในตัวคุณนั้นเริ่มถล่มทลายจริงๆ ตั้งแต่เมื่อไหร่ และตั้งแต่จุดนั้นเรื่อยมาคุณเปลี่ยนไปแค่ไหน คำถามที่ช่วยให้คุณถามตัวเองได้ก็คือ:   คุณสังเกตได้ถึงความเปลี่ยนแปลงในความสัมพันธ์ใกล้ชิดตั้งแต่คุณมีชื่อเสียงหรือไม่ คุณเคยโดนคนอื่นว่าๆ คุณเปลี่ยนไปหรือไม่ บุคลิกบางอย่างของคุณเปลี่ยนไปอย่างเห็นได้ชัดหรือไม่ ถ้าคุณเพิ่งจะดังได้ไม่นาน คุณก็อาจจะถูกความสำเร็จครั้งใหม่และการเป็นที่จับตามองถาโถม พยายามรักษากิจวัตรปกติไว้ให้ได้ และปล่อยให้มันเปลี่ยนแปลงไปก็ต่อเมื่อมันจำเป็นต้องเปลี่ยน (ตามความรับผิดชอบและภาระผูกพันใหม่ๆ) รักษาวิธีการผ่อนคลายความเครียดแบบที่คุณเคยทำ เช่น อยู่คนเดียว รับประทานอาหารที่ดี พักผ่อน ออกกำลังกาย และรับผิดชอบหน้าที่อื่นๆ ด้วย วิธีนี้จะทำให้คุณสามารถรับมือกับสถานการณ์ต่างๆ ที่เกิดขึ้นได้เป็นอย่างดีแม้ว่าชีวิตจะวุ่นวายแค่ไหนก็ตาม   ถ้าคุณไม่สามารถรักษานิสัยเหล่านี้เอาไว้ได้ คุณก็จะเสี่ยงต่อการถูกด้านไม่ดีของชื่อเสียงกลืนกินตัวคุณเป็นอย่างมาก เช่น คุณอาจจะติดยาเสพติด เกิดความสงสัยในตัวตน และอยากเดินทางมากๆ  โดยเฉพาะอย่างยิ่งถ้าคุณยังอยู่ในวัยหนุ่มสาวและยังเรียนหนังสืออยู่ ให้ชื่อเสียงเป็นส่วนหนึ่งของชีวิตแทนที่จะจดจ่อกับมันแค่เรื่องเดียว แม้ว่าคุณจะตื่นเต้นและพอใจกับความสำเร็จของคุณ การสร้างสมดุลให้ชีวิตจะทำให้คุณได้เติมพลังให้ตัวเองและเป็นแบบอย่างที่ดีได้ในระยะยาว บางทีสิ่งที่ยากที่สุดของการเป็นคนมีชื่อเสียงก็คือ คนอื่นๆ มักจะพยายามมองคุณในแบบที่เขาอยากมอง ซึ่งหมายความว่าการเป็นคนดังก็คือ การที่คุณตกเป็นเป้าที่บรรดานักวิจารณ์และสื่อต่างๆ พากันปาความคิดเห็นทุกประเภทใส่ ยอมรับว่าคนอื่นๆ ย่อมมีความเห็นเกี่ยวกับการทำงานและลักษณะของตัวคุณที่แตกต่างกันออกไป และนั่นก็คือความเป็นจริงของการเป็นคนดัง สร้างนิสัยยอมรับด้วยการหัวเราะให้กับคำวิจารณ์เหล่านั้นในฐานะที่มันเป็นส่วนหนึ่งของการมีชื่อเสียง มากกว่าจะเก็บมาคิดเป็นจริงเป็นจัง จำไว้ว่าคนที่เป็นส่วนหนึ่งของความสัมพันธ์ใกล้ชิดไม่ได้มีแค่คนที่จัดการภาระหน้าที่ต่างๆ ให้คุณหรือคนที่คุณใช้เขาทำโน่นทำนี่เท่านั้น รักษาเพื่อนสนิทและเพื่อนที่พึ่งพากันเอาไว้ให้ดี เพราะคนพวกนี้คือคนที่ช่วยหล่อหลอมคุณ ความสัมพันธ์แท้จริงที่ไม่ได้ตั้งอยู่บนพื้นฐานของความสำเร็จเป็นสิ่งสำคัญที่ช่วยให้คุณยืนหยัดความเป็นตัวเองไว้ได้มากกว่าที่จะอยู่กับตัวตนในโลกสาธารณะ  ชื่อเสียงอาจเป็นสิ่งที่เข้ามาทดสอบความสัมพันธ์ที่แน่นแฟ้นของคุณ และเป็นสิ่งที่คุณควรเตรียมตัวรับมือกับมัน บางคนในชีวิตของคุณอาจจะยืนหยัดเคียงข้างคุณอย่างหนักแน่นและตื่นเต้นไปกับหน้าที่การงานของคุณ ในขณะที่บางคนก็อาจจะอิจฉาและพยายามแย่งชิงเวลาจากคุณ ใช้เวลาคุยกันส่วนตัวสองต่อสองกับคนที่คุณรัก อธิบายให้แต่ละคนเข้าใจว่าคุณมีเป้าหมาย ค่านิยม และความตั้งใจให้แก่ความสัมพันธ์ระหว่างคุณสองคนในช่วงเวลาของความสำเร็จที่ยิ่งใหญ่นี้อย่างไร การเป็นคนดังเป็นงานที่ใช้เวลานานโดยตัวมันเองอยู่แล้ว เพราะฉะนั้นคุณต้องไม่ติดอยู่ในกับดักของชื่อเสียง พยายามรักษาพรสวรรค์ที่ทำให้คุณกลายเป็นที่รู้จักเอาไว้ให้ดี จำไว้ว่าแม้ตอนนี้คุณจะเป็นใครอื่นที่ไม่ใช่ตัวคุณ แต่พรสวรรค์เฉพาะเหล่านี้ต่างหากที่สร้างแรงบันดาลใจให้กับแฟนคลับของคุณ ถ้าคุณพยายามที่จะรักษาชื่อเสียงมากกว่าพรสวรรค์ที่คุณมี เช่น ความสามารถทางด้านดนตรีหรือการสอนแต่งหน้า คุณจะตกอยู่ในกับดักของการพยายามที่จะรักษาความตื่นเต้นของความสำเร็จ ปล่อยให้งานของคุณสร้างความตื่นเต้นให้กับตัวคุณและแฟนคลับ แล้วคนที่ชื่นชมคุณก็จะเรียนรู้ที่จะเห็นคุณค่าของสิ่งเหล่านี้มากกว่าสิ่งที่คุณทำเพื่อรักษาภาพลักษณ์ในที่สาธารณะ พรสวรรค์ของคุณคือของขวัญที่คุณได้มาเพื่อที่จะแบ่งปันให้กับโลกใบนี้ จงภูมิใจและสนุกไปกับมัน แต่ก็จงใช้มันอย่างมีเหตุผลด้วย พรสวรรค์เป็นสิ่งเย้ายวนเพราะคนเราส่วนหนึ่งก็ชอบอำนาจของการได้เห็นตัวเองโดดเด่นออกมาเมื่อเทียบกับคนอื่น ทัศนคติแบบนี้จะทำให้คุณปฏิบัติกับคนอื่นไม่ดีโดยที่คุณไม่รู้ตัว  อย่าลืมเห็นคุณค่าของทุกโอกาสที่คุณได้มา อย่าหลงลืมมันไป! เตรียมพร้อมที่จะให้คืนและช่วยเหลือคนที่ได้ประโยชน์จากความโด่งดังของคุณ มีคนดังคนหนึ่งไปไกลถึงขั้นขอให้นิตยสารฉบับหนึ่งถ่ายภาพเธอตอนที่ไม่แต่งหน้าหรือไม่ตกแต่งภาพของเธอ เพื่อที่คนอื่นจะได้เห็นว่า ภาพลักษณ์สมบูรณ์แบบนั้นเป็นแค่เรื่องของภาพลักษณ์  ไม่ใช่ความจริง  ที่ยิ่งไปกว่านั้นก็คือ การพยายามเป็นคนดังมากกว่าเป็นศิลปินหรือนักแสดงจะทำให้คุณใกล้ชิดกับวิสัยทัศน์ทางศิลปะที่มีการพัฒนาไปเรื่อยๆ ได้ยากมาก สังคมของเราตั้งมาตรฐานที่ไม่สามารถไปถึงได้ให้กับฮีโร่ของเรา จากนั้นก็วิพากษ์วิจารณ์และตัดสินฮีโร่ของตัวเองว่าไม่สามารถรักษามาตรฐานเหล่านี้เอาไว้ได้  จำไว้ว่าคุณไม่ได้สมบูรณ์แบบ และก็ไม่จำเป็นต้องเป็นทุกอย่างที่สังคมคาดหวังให้คุณเป็น พยายามรักษามาตรฐานที่คุณสร้างให้ตัวเองเอาไว้ให้ได้ ซึ่งมาตรฐานเหล่านี้ก็อาจจะคล้ายกับมาตรฐานเดิมก่อนที่คุณจะดัง ที่เพิ่มเติมอาจจะเป็นความตระหนักในเรื่องของความรับผิดชอบพิเศษที่มาพร้อมกับชื่อเสียง  โดยเฉพาะอย่างยิ่งเนื่องจากศิลปินหลายคนเป็นคนอ่อนไหว จึงนำมาตรฐานที่สังคมมอบให้เป็นมาตรฐานของตัวเองและทำตามที่สิ่งที่คนอื่นอยากให้เป็นได้ง่ายๆ  ถ้าคุณเป็นนักแสดง คุณอาจจะเจอความยากลำบากเพิ่มเติมในเรื่องของการที่คนอื่นไม่พอใจเมื่อเห็นว่าคุณไม่ได้มีบุคลิกแบบเดียวกับตัวละครที่คุณแสดง คุณสามารถรับมือกับสิ่งนี้ได้ด้วยการพูดถึงความแตกต่างระหว่างคุณกับตัวละครที่คุณเล่นเวลาคุณให้สัมภาษณ์หรือในโซเชียลมีเดีย เราต่างอยากได้ความสนใจ แต่เมื่อเราได้มันมาแล้ว เราก็อาจจะรู้สึกเปลือยเปล่าและเปราะบาง แม้ว่าชื่อเสียงจะนำมาซึ่งอิสรภาพบางอย่าง แต่อิสรภาพในเรื่องของการที่จะทำอะไรโดยไม่มีใครรู้นั้นกลับมีจำกัด เช่นเดียวกับอะไรก็ตามแต่ที่ถ้ามีมากเกินไปก็อาจเป็นอันตรายกับตัวคุณได้ คุณจึงต้องมองชื่อเสียงว่าเป็นสิ่งดี มากๆ สิ่งหนึ่งที่คุณต้องคอยเช็กอยู่เสมอ ใช้เวลาทำความรู้จักกับตัวเองด้วยการเขียนบันทึกหรือคุยกับเพื่อนสนิท วิธีนี้จะช่วยให้คุณเก็บความสงสัยในตัวเองเอาไว้ได้ การตกเป็นเป้าสายตาสาธารณะจะทำให้คุณระแวงเรื่องภาพลักษณ์และพฤติกรรมของตัวเอง และมักจะนำไปสู่ความรู้สึกไม่มั่นคงอย่างรุนแรง  นักแสดงบางคนประสบความสำเร็จจากการเข้ารับการบำบัด ที่นั่นคุณจะได้สร้างจุดยืนที่ชัดเจนและมั่นคงที่คุณสามารถยืนหยัดได้เวลาประสบปัญหาจากชื่อเสียงของตัวเอง การรู้จุดยืนของตัวเองที่เกี่ยวข้องกับประเด็นสาธารณะยังเป็นสมบัติล้ำค่าเวลาที่คุณให้สัมภาษณ์ด้วย ถ้าคุณมีค่านิยมที่หนักแน่น คุณจะไม่มีทางอึกอักเมื่อมีคนถามความคิดเห็นของคุณ วิธีนี้จะทำให้คุณมีโอกาสที่จะปล่อยไก่หรือพูดอะไรที่กลายเป็นประเด็นขัดแย้งน้อยลง เนื่องจากชื่อเสียงนำมาซึ่งการเรียกร้องมากมาย คุณจะพบว่าตัวเองจำเป็นต้องพูดคำว่า “ไม่” ในสถานการณ์ที่คุณปรารถนาจะเข้าใจให้ทะลุปรุโปร่ง เช่น ถ้าคุณไปร่วมงานๆ หนึ่ง คุณต้องบอกให้ชัดเจนว่าคุณจะตอบคำถามนานเท่าไหร่ หรือว่าคุณอยากจะให้มีคนมาคุยกับคุณหลังเลิกงานไหม ถ้าคุณกำหนดตารางรายการอย่างสุภาพ คนอื่นก็จะทำตาม วิธีนี้ดีกว่าการไม่บอกแผนตัวเองให้ชัดเจนแล้วต้องคอยหลบเลี่ยงการพูดคุยกับพวกแฟนคลับที่กระตือรือร้นอยากจะคุยกับคุณ จำไว้ว่าคุณไม่มีความจำเป็นที่จะต้องตอบคำถามเกี่ยวกับชีวิตส่วนตัว และคนดังบางคนก็ตั้งกฎไว้เลยว่าจะไม่ตอบคำถามส่วนตัว ปัญหาของการค้นชื่อตัวเองใน Google ก็คือ มันเป็นเรื่องปกติที่คุณจะได้รับทั้งคำชมเลอค่าและคำดูถูกชนิดไม่มีชิ้นดี และมนุษย์เราก็มักจะสนใจแต่เรื่องแย่ๆ ที่คนพูดเกี่ยวกับเรา เพราะว่าเราอ่อนไหวกับการถูกปฏิเสธและการถูกตัดขาดทางสังคมเป็นอย่างมาก ใช้ Google  อย่างระมัดระวัง และไม่ว่าคุณจะทำอะไร อย่าใช้เวลาจมจ่อมกับสิ่งไม่ดีที่สื่อพูดถึงคุณนานนัก ถ้าคุณตัดสินใจจะใช้โซเชียลมีเดียเป็นส่วนหลักของการนำเสนอตัวคุณต่อสาธารณะ คุณต้องแน่ใจว่าทุกอย่างที่คุณโพสต์นั้นมีความถูกต้องทางการเมือง คำพูดที่นำไปสู่การถกเถียงจะทำให้คนมีข้ออ้างที่จะวิจารณ์บุคลิกภาพและรายละเอียดลึกซึ้งอื่นๆ ที่เกี่ยวกับตัวคุณและชีวิตของคุณ ต่อจากนั้นไม่นานเมื่อพวกเขาพบสิ่งที่คุณทำหรือพูด แล้วสิ่งนั้นตรงข้ามกับสิ่งที่คุณเคยพูดออกมา พวกเขาจะพูดได้ว่าคุณเป็นพวกเสแสร้ง ระวังว่าในการปรากฏตัวท่ามกลางโซเชียลมีเดียยักษ์ใหญ่นั้น การขุดคุ้ยในลักษณะนี้บางครั้งก็เป็นเรื่องที่หลีกเลี่ยงไม่ได้ การคบหากับคนที่อยู่นอกวงการคนดังช่วยป้องกันการจุดเชื้อไฟของการซุบซิบนินทาที่ลุกลามไปทั่ว และกันความสนใจของสาธารณชนออกจากชีวิตส่วนตัวของคุณ นอกจากนี้การคบหาดูใจกับคนที่ไม่ใช่คนดังยังทำให้คุณมีจุดยืนในมุมมองที่นอกเหนือจากชื่อเสียงด้วย อีกวิธีหนึ่งก็คือ คุณอาจจะทำให้มันกลายเป็นจุดที่คุณจะข้ามผ่านเหตุการณ์หลักๆ ด้วยตัวคุณเองก็ได้ ถ้าคุณอ่อนไหวกับการที่สื่อพากันติดตามความสัมพันธ์ของคุณซึ่งเป็นเรื่องที่ท้าทายพอตัว ก็ลองทำให้ประสบการณ์การคบหาดูใจกับคนอื่นเป็นเรื่องส่วนตัวไปด้วยเลย
เข้าใจว่าคนอื่นมองชื่อเสียงอย่างไร. ทักทายแฟนคลับอย่างเป็นมิตรด้วยท่าทีเรียบๆ. ยอมรับหน้าที่รับผิดชอบของตัวเอง. ยอมรับเสียงที่มาพร้อมกับชื่อเสียง. ระวังนักฉกฉวยโอกาส. ทบทวนถึงธรรมชาติของชื่อเสียง. รักษาลักษณะนิสัยประจำวันที่ดีต่อสุขภาพ. เรียนรู้ที่จะไม่อ่อนไหวกับคำตัดสินและคำวิพากษ์วิจารณ์. รักษาความสัมพันธ์ใกล้ชิดให้แน่นแฟ้น. รักษาสิ่งที่ทำให้คุณมีชื่อเสียงเอาไว้ให้ดี. หมั่นเช็กอีโก้ของตัวเอง. จำกัดความคาดหวัง. เข้าใจว่าทำไมการแยกชีวิตส่วนตัวออกจากชีวิตสาธารณะจึงเป็นเรื่องยาก. สร้างค่านิยมของตนเอง. สร้างขอบเขตให้ตัวเอง. ข่มใจไม่ให้ค้นชื่อตัวเองใน Google. ใช้โซเชียลมีเดียอย่างมีชั้นเชิง. คบหาดูใจกับคนที่ไม่ใช่คนดัง.
https://www.wikihow.com/Handle-Fame https://www.wikihow.com/Handle-Fame https://www.wikihow.com/Handle-Fame
Dealing with Fans Coping with Pitfalls of Fame Keeping your Private Life Separate